juni 2017

Region Sjælland

|  |  |  |  |
| --- | --- | --- | --- |
| C:\Users\HWJO\Desktop\Damvad_logo.png |  |  |  |

Udvikling af praktikpladsordninger

 Midtvejsevaluering





 Adresse COWI A/S
Parallelvej 2
2800 Kongens Lyngby

 Tlf +45 56 40 00 00

 Fax +45 56 40 99 99

 www cowi.dk

Projektnr. A072630

Dokumentnr. 038.M

Version 0.7

Udgivelsesdato 27.06.2017

Udarbejdet MSK

Kontrolleret MOBR

Godkendt

Juni 2017

Region Sjælland

|  |  |  |  |
| --- | --- | --- | --- |
| C:\Users\HWJO\Desktop\Damvad_logo.png |  |  |  |

Udvikling af praktikpladsordning

 Midtvejsevaluering

Indhold

[1 Resumé: Udvikling af praktikpladsordning 1](#_Toc435788290)

[2 Fakta om projektet 2](#_Toc435788291)

[2.1 Projektets effektkæde 3](#_Toc435788292)

[3 Overordnet status 3](#_Toc435788293)

[4 Projektets implementering 4](#_Toc435788294)

[5 Målopnåelse og effektskabelse 6](#_Toc435788295)

[5.1 Aktiviteter og milepæle 7](#_Toc435788296)

[5.2 Målopnåelse for outputindikatorer 8](#_Toc435788297)

[5.3 Effektvurdering 10](#_Toc435788298)

[6 Anbefalinger og læring 12](#_Toc435788299)

# Resumé: Udvikling af praktikpladsordning

|  |  |  |  |  |
| --- | --- | --- | --- | --- |
| Projektets implementering |  | Gennemsnitlig score for implementering (skala: 0-5) | 2,8 | Gul.jpg |
|  |  |  |
|  |  | Projektets decentrale ledelse sikrer ejerskab hos erhvervsskolerne, men skaber er behov for tværgående videndeling, som kun i begrænset omfang adresseres på ERFA-møderne mellem skolerne. Skoler har ligeldes metodefrihed i de virksomhedsrettede aktiviteter, hvilket vi vurderer skaber usikkerhed om, systematikken i hvilke metoder der afprøves, og hvordan erfaringerne anvendes skolerne imellem. Virksomhederne oplever uddannelsesstedernes konsulenter som profesionelle ift. at guide dem igennem processen, men nogle bemærker, at de ikke har været en afgørende faktor ift. at oprette praktikpladsen. Eftersom det er virksomhederne selv, der er den drivende kraft, fremfører de, at de forventer at opretholde pladserne på sigt, hvilket styrker projektet forankring. Projektet monitorerer centrale nøgletal, men der mangler en præcis indikator for, om de oprettede praktikpladser faktisk er nye pladser. Det er en udfordring ift. at belyse projektets virkning, og mindsker mulighederne for intern læring mellem skolerne.  |
| Målopnåelse |  | Gul.jpg |
|  |  |  |
|  |  | Baseret på sin egen opgørelse har projektet overordnet en tilfredsstillende målopnåelse af både aktiviteter og output. Virksomhedskonsulenterne har i forbindelse med projektet kontaktet 2459 virksomheder og oprettet 882 nye praktikpladser. I alt er 807 unikke elever ifølge projektet selv startet i praktikforløb som følge af projektets indsats. Projektet forventer selv, at nå de opstillede måltal inden for projektperioden. Det er vores vurdering, at der i projektets opgørelsesmetode er usikkerhed om i hvor høj grad de skabte praktikpladser er et resultat af projektets aktiviteter, eller også kan tilskrives andre sideløbende aktiviteter.  |
|  |  |  |
| Effektvurdering |  | Gul.jpg |
|  |  |  |
|

|  |  |
| --- | --- |
| Effektmål | Pct. opnåelse |
| Antal deltagere, der er i gang med en erhvervsuddannelse umiddelbart efter deltagelse | **45%** |
| Antal deltagere, der opnår formelle færdigheder umiddelbart efter deltagelse | **16%** |

 |  | Overordnet er det vores vurdering, at indsatsen for at skabe flere praktikpladser vi bidrage til, at flere unge vælger en erhvervsuddannelse og dermed på sigt bidrager til et øget udbud af faglært arbejdskraft. Ifølge projektets egen opgørelse har projektet skabt 882 nye praktikpladser, hvilket er tilfredsstillende i forhold til målet på 2123 nye praktikpladser. I praksis gennemføres projektets aktiviteter i forlængelse af erhvervsskolernes ordinære praktikpladsopsøgende indsats, og en række andre initiativer uden for projektet, der skal øge antallet af praktikpladser. Effekten kan ikke indenfor gældende programramme og indikator-måltal vurderes yderligere, idet en del af projekteffekten først ville kunne måles 1-3 år efter projektet er afsluttet.  |

# Fakta om projektet

Dette afsnit indeholder en kort beskrivelse af projektets formål og baggrund samt en gengivelse af de vigtigste baggrundsoplysninger for projektet (tekstboks). Afsnittet afsluttes med en illustration af projektets rationale (effektkæde).

Overordnet projektbeskrivelse

Projektets overordnede formål er at øge udbuddet af faglært arbejdskraft, ved at få flere til at påbegynde og fuldføre en erhvervsuddannelse. Udover, at mange faglærte forlader arbejdsmarkedet de kommen år, og at tilgangen til mange uddannelser i gennem en årrække har været lav, forstærkes behovet for en indsats på området, at den stigende efterspørgsel efter faglært arbejdskraft, der opstår som konsekvens af en række store anlægsprojekter i regionen.

Manglen på praktikpladser er identificeret som en barriere for at flere påbegynder og afslutter en erhvervsuddannelse, og projektet ønsker at øge antallet af praktikpladser ved at støtte SMV’er (små- og mellemstore virksomheder) i at oprette nye praktikpladser. Det kan enten være ved at tage flere end de gør nu, eller ved tage den første elev ind. Projektet har fokus på at støtte virksomhederne i de administrative arbejde som der ligger i at tage elever. Ved at arbejde med de udfordringer som virksomhederne oplever, er det projektets forhåbning, at flere virksomheder vil oprette praktikpladser. Derudover har projektet også fokus på at besætte praktikpladser i virksomheder, der allerede er godkendt, men som ikke bruger der pladser.

Herudover har projektet også via en række forberedende aktiviteter fokus på øge elevernes geografiske mobilitet når de søger praktikpladser. Erhvervsskolernes praktikcentrer er ansvarlige for den udførende del af projektet. De kontakter virksomheder med henblik på at få dem til at tage flere elever ind.

Projektet er en del af en større indsats i regionen, hvor flere projekter (bla. Drop fordommene – vælg med hjertet) samlet set skal bidrage til at øge udbuddet af faglært arbejdskraft, ved at få flere unge til at vælge en erhvervsuddannelse.

Figur 1 Kort info om projektet

|  |  |  |
| --- | --- | --- |
| FAKTA-BOKS |  |  |
| > | ***Tilskudsmodtager:*** | CELF |
| > | ***Vækstforum:*** | Region Sjælland |
| > | ***Sagsbehandler:*** | Finn Jalris |
| > | ***Finansieringskilde:*** | Socialfonden (ESF) |
| > | ***Indsatsområde:*** | Erhvervsuddannelse for unge (ESF-4a) |
| > | ***Samlet budget:*** | DKK 26,3 mio. |
| > | ***Projektperiode:*** | 01.10.2015 - 30.09.2018 |

## Projektets effektkæde

I dette afsnit beskrives *hvilke* effekter det er hensigten at skabe med de bevilgede midler, samt *hvordan* disse effekter skal tilvejebringes. Vækst- og forandringsmodellen er udarbejdet på baggrund af projektansøgningen og efterfølgende tilrettet på baggrund af interviews med sagsbehandler og projektleder. Figuren nedenfor giver således et overblik over de primære hovedaktiviteter, der gennemføres i projektet, de umiddelbare output, der skal skabes gennem disse aktiviteter, samt hvilke effekter, disse output på længere sigt forventes at medføre.

Figur 2 Projektets rationale illustreret via en effektkæde

|  |  |  |  |  |
| --- | --- | --- | --- | --- |
| Hovedaktiviteter | 🡺 | Output | 🡺 | Effekter |
| * Kontakt til og besøg hos relevante virksomheder med henblik på at etablere nye praktikpladser
* Udarbejdelse af hjælpefunktion, der mindsker den administrative barriere for virksomheder, som opretter ny praktikplads
* ERFA-møder mellem praktikcentre
* Udarbejdelse af liste over udbud og efterspørgsel af praktikpladser
* Kampagne og vejledning med fokus på mobilitet
* Udarbejdelse af nye uddannelsesplaner og praktikpladsaftaler
 | Der er oprettet flere praktikpladser, herunder:* Brugen af korte uddannelsesaftaler er øget
* Der er skabt samarbejde med virksomheder, der ikke tidligere har haft uddannelsesaftaler
* Hvilende (tidl. godkendte) praktikpladsaftaler er aktiveret
* Liste over udbud og efterspørgsel af praktikpladser
* Virksomheder oplever, at den administrative barriere er mindsket
* Den geografiske mobilitet blandt eleverne er øget
 | * Øget antal elever, der er i gang med en erhvervsuddannelse
* Øget optag på erhvervsuddannelser
* Øget udbud af faglært arbejdskraft
 |
| NB: Hovedaktiviteter markeret med en \* betragtes af evaluator som projektet primære 'virkemiddel'/virkemidler. |

# Overordnet status

På evalueringstidspunktet er der ikke sket nogle væsentlige ændringer i projektets forudsætninger. Projektet er dog påvirket af politiske beslutninger på området. Det er blandt andet i trepartsforhandlinger blevet besluttet at fokusere på at få flere praktikpladser. Det vil formentlig give et overlap mellem projektet og andre initiativer med samme mål. Projektpartnerne opfatter ikke at der vil ske en overlap, men at projektets aktiviteter vil styrke den samlede indsats. Projektet har oplevet udfordringer med gennemførslen af erfaringsudvekslingsmøder. Strukturen for disse er lavet om, og forsøges genoptaget med et mere klart fokus på erfaringsudveksling og nye ideer vedr. elevrettede aktiviteter, praktikpladsopsøgende aktiviteter, effektiv administration og trepartsaftalens betydning. Projektholdet forventer at afslutte projektet planmæssigt med fuld opnåelse af måltal.

# Projektets implementering

I dette afsnit præsenterer vi vores vurdering af projektets implementering ud fra seks faste evalueringsparametre. Figuren nedenfor giver et overblik over evalueringens konklusioner i forhold til de seks parametre.

Figur Evaluators vurdering af projektet på seks faste evalueringsparametre

Organisering og samarbejde

**Projektets decentrale ledelse sikrer ejerskab hos de udførende parter, men betyder at projektet savner koordinering og systematisk vidensdeling på tværs af parterne**. Projektet er organiseret så de enkelte erhvervsskoler er ansvarlige for at udvikle og gennemføre af aktiviteterne, der er direkte rette mod målgruppen. Aktiviteterne er primært en styrkelse af den ordinære praktikpladsopsøgende indsats, og gennemføres med en stor grad af metodisk frihed for den enkelte skole. Vi vurderer, at den decentrale organisering bidrager til at skabe ejerskab for gennemførelse af aktiviteterne hos erhvervsskolerne. Selve den praktiske indsats koordineres med systemet PPlus, men erfaringsudveksling har ikke været systematisk. Det vil kunne løfte aktiviteternes kvalitet over den ordinære indsats ved at sprede de bedste ideer og metoder til hele regionen. Projektets partnere er repræsenteret i en styregruppe, der mødes 4 gange om året. Det er vores vurdering, at samarbejdet i styregruppen er velfungerende, men at det ikke i tilstrækkeligt omfang adresserer behovet for en tættere koordinering mellem skolerne. Projektet har en følgegruppe, som består af arbejdsmarkedets parter. De har karakter af et advisoryboard. Vi vurderer, at følgegruppen er med til at skabe forankring hos virksomhederne, fordi deres organisationer bakker op om projektets formål. Samtidig sikrer følgegruppen, at projektet er i stand til at reagere på politiske tiltag på område. Følgegruppen har altså ikke nogen direkte indflydelse på de målgrupperettede aktiviteter, men har alligevel en vigtig rolle i projektet.

Sammenhæng mellem aktiviteter og mål

**Skolernes metodefrihed betyder, at der ikke er opbygget en klar forandringsteori, og manglende dokumentation gør det svært at afgøre, hvilke tiltag der i praksis virker.** Vi vurderer, at der er en tilfredsstillende sammenhæng i projektets rationale om, at antallet af unge der vælger og gennemfører en erhvervsuddannelse kan øges ved at øge antallet af praktikpladser. Herunder vurderer vi, at det er relevant at arbejde mod at aktivere tidligere praktikpladsaftaler, benytte korte aftaler og skabe praktikpladser hos virksomheder, der ikke tidligere har haft praktikpladser. Konsulenternes fokus overfor eleverne er på at øge bredden i deres søgning geografisk og i flere virksomhedstyper. Det fokus (elevernes mobilitet) vurderer vi, understøtter målet om bedre udnyttelse af eksisterede udbud af praktikpladser. De enkelte skoles frihed til at afprøve forskellige metoder udmønter sig imidlertid i usikkerhed i sammenhængen mellem projektets aktiviteter og output. De metoder der anvendes på de enkelte skoler er ikke beskrevet, og på baggrund af de gennemførte interviews har vi kunne konstatere, at metodefriheden typisk er blevet brugt til at allokere flere ressourcer til skolernes eksisterende praktikpladsopsøgende arbejde. Det vurdere vi skaber usikkerhed om, hvordan projektet bidrager til at nedbryde barrierer for, at der oprettes flere praktikpladser. Det er derfor vores vurdering, at projektet savner systematik i hvilke metoder der anvendes, og hvordan viden om metodernes virkning deles mellem skolerne.

Kvalitet,

målgruppens

oplevelse

**Virksomhederne oplever professionel service i samarbejdet med uddannelsesstedets konsulenter, men oplever indsatsen som begrænset.** Virksomhederne oplever gennemgående, at virksomhedskonsulenterne primært har været behjælpelige med at finde den rigtige elev til dem. Derudover oplever nogle virksomheder, at virksomhedskonsulenterne også er behjælpelige med de udfordringer og barrierer, som opstår i forbindelse med oprettelsen af praktikpladsen. Det kan være manglende viden om mulighederne for praktikpladser og oplevelse af en stor administrativ byrde ifm. oprettelse af pladser. De forskellige konkrete tiltag som konsulenterne har taget (virksomhedsbesøg, telefonisk og skriftlig kontakt), har været medvirkende til at nedbryde ovenstående barrierer, som virksomhederne har haft ift. at oprette praktikpladsen. Nogle virksomheder har oplevet indsatsen som afgørende for deres beslutning om at oprette en praktikplads. Dog har andre virksomheder ikke oplevet indsatsen som stor, idet de bemærker, at indsatsen har bestået af nogle telefonsamtaler med en konsulent. Hvis disse virksomheder skulle havde oplevet højere kvalitet, vil det kræve en mere tæt og personlig kontakt med konsulenten, fordi det vil kunne effektivisere processen fra ønske om praktikplads til faktisk oprettelse.

Relevans,

målgruppens

oplevelse

**Virksomhedskonsulenterne nedbryder barrierer ift. at finde den rigtige elev, men er ikke en afgørende forskel ift. at få virksomheder til at tage en elev.** De virksomheder som har givet skriftlig kvalitative input oplever i nogle tilfælde, at det var dem selv, der ønskede at oprette praktikpladsen. Her støtter virksomhedskonsulenterne virksomheden med at få besat praktikpladsen. I andre tilfælde har virksomhedskonsulenten direkte medvirket til at virksomheden blev godkendt og oprettede praktikplads. Nogle virksomheder ville dog formentlig have oprettet praktikpladsen uafhængigt af den ekstra service de modtog. I disse tilfælde er aktiviteterne altså mindre relevante, fordi de ikke har gjort nogen udslagsgivende forskel. De fleste virksomheder er desuden opmærksomme på det generelle behov for at få oprettet flere praktikpladser. Samtidig erkender de, at de ofte har manglet ”skubbet” for at få afsat ressourcer til praktikpladsen. I den sammenhæng har projektet en hvis relevans, fordi det bidrager til virksomhederne sætter handling bag intentionerne.

Forankring af

output

**Projektets arbejde med at nedbryde virksomhedernes barrierer for at tage elever betyder, at der eksisterer en forventning om at pladserne er permanente.** Fordi projektet har fokus på at få oprettet nye praktikpladser, må der eksistere en forventning om, at det er de virksomheder, der ligger på vippen ift. at tage nye eller flere elever. Det er derfor positivt, at projektet har fokus på at bearbejde de barrierer som virksomhederne står overfor ift. at oprette praktikpladser. Det sandsynliggør at de nye praktikpladser bliver konsolideret, fordi virksomhederne bliver opmærksomme på mulighederne for at finde elever. Det bakkes op af virksomhederne, der enstemmigt fortæller, at de forventer at genbesætte de oprettede praktikpladser. Erhvervsskolerne arbejder individuelt med at forankre de anvendte metoder til kontakt som de har anvendt i projektet. Der findes dog ingen systematik i projektet ift. at dokumentere og erfaringsopsamle på de forskellige metoder som skolerne anvender. Dermed er der ikke nogen central forankring af de anvendte tilgange. Det mindsker ligeledes læringen på tværs af skolerne.

Monitorering og

opfølgning

**Erhvervsskolerne følger op på deres egen indsats for, at skabe flere praktikpladser, men det ville styrke projektet, hvis der i højere grad var fokus på tværgående læring.** Det er vores vurdering, at det er en udfordring for projektet, at der ikke er opstillet præcise indikatorer, der viser at de nye pladser *ikke* ville være opstået som en del af den ordinære indsats. Det er derfor ikke muligt fuldstændigt at adskille resultaterne af den ordinære indsats fra projektets indsats. Manglede systematisk dokumentation af metoder betyder desuden, at det ikke muligt, præcist at pege på hvilke konkrete elementer i indsatsen der virker. De enkelte erhvervsskoler opsamler viden om, hvad der virker hos dem. Det sker igennem nationale virksomhedstilfredshedsundersøgelser i regi af UVM og opfølgning på skolerne på baggrund heraf. Vidensdeling på tværs af skolerne sker på halvårlige ERFA-møder mellem konsulenterne. Den lave mødefrekvens betyder, at det kun i begrænset omfang er er muligt for en skole at justere deres aktiviteter løbende som følge af læring på de andre skoler. Projektet gennemfører ikke nogle opfølgning hos virksomhederne. De får altså ikke noget direkte input ift. hvilke konkrete tiltag der virker og hvorfor de virker. Det mindsker ligeledes muligheder for at justere aktiviteterne.

# Fremdrift og målopnåelse

Afsnittet indeholder en kort fremstilling af status for projektets fremdrift i forhold til aktiviteter/milepæle og outputmål på evalueringstidspunktet. Nedenstående figur præsenterer den overordnede status på projektets fremdrift via fire overordnede indikatorer: fremdrift ift. aktiviteter, tid og budgetforbrug (afsnit 5.1), samt målopnåelse ift. outputmål (afsnit 0).

Figur 4 Overordnet overblik over projektets fremdrift

## Fremdrift ift. aktiviteter og milepæle

*Afsnittet beskriver kort projektets overordnede fremdrift i forhold til de aktiviteter og/eller milepæle, som er opsat for projektet.*

**Projektet har på evalueringstidspunktet nået 42% af sine aktivitetsmål, beregnet som et simpelt gennemsnit.** Status på opnåelsen af aktivitetsmålene fremgår af tabellen nedenfor.

Figur 5 Projektets status ift. de opstillede aktivitetsmål på evalueringstidspunktet

|  |  |  |  |
| --- | --- | --- | --- |
| **Aktivitetsmål** | **Mål i****projektperioden** | **Status** | **Mål-opnåelse** **i procent** |
| Identifikation af SMV'er/ virksomhedsbesøg | 5.867 | 2459 | 42% |
| Uddannelsesplaner/ nye parktikpladser  | 2.143 | 882 | 41% |

Projektet har en tilfredsstillende målopnåelse på begge aktivitetsmål. Det første mål omhandler, hvor mange virksomheder virksomhedskonsulenterne har kontaktet i forbindelse med projektet. Baseret på, at de har realiseret delmålene i første halvdel i af projektperioden. Vi vurderer, at det er sandsynligt, at projektet kan opnå fuld målopnåelse inden for projektperioden. Det andet mål omhandler antallet af nye praktikpladser, hvor projektet ligeledes opnår tilfredsstillende opnåelse ift. projektets tidsramme. Som præsenteret ovenfor hersker der usikkerhed omkring indikatoren, fordi det er op til den enkelte konsulent, at vurdere om den nye plads er opstået pga. af projektet, eller om den også var blevet etableret som en del af den ordinære indsats. Det overordnede mål om nye praktikpladser indfanger desuden ikke de forskellige virkninger som man kan forvente af de forskellige indsatser som konsulenternes udfører.

Budget- og

tidsforbrug

Nedenfor præsenteres projektets budget- og tidsforbrug på evalueringstidspunktet.

Figur 6 Projektets budget- og tidsforbrug på evalueringstidspunktet

|  |  |  |  |
| --- | --- | --- | --- |
|  | **Total** | **Forbrug d.d.** | **Procentvist** **forbrug** |
| Budgetforbrug (mio. DKK) | 26,3 | 10,3 | 39 % |
| Tidsforbrug (måneder) | 36 | 19 | 53 % |

Projektet forventer at bruge mindre midler end budgetteret på at aflønne virksomhedskonsulenterne. Projektet havde planlagt at nedskrive budgettet med en halv million som konsekvens heraf, men forventer i stedet at bruge midlerne på øget vidensopsamling og vidensdeling. Projektet kører over en treårig periode og er på evalueringstidspunktet lidt over halvvejs. Vi forventer at projektet afsluttes rettidigt.

## Målopnåelse i forhold til output

*Afsnittet beskriver kort status i forhold til de outputmål, som er opsat for projektet.*

**Status på evalueringstidspunktet er, at projektet har nået 43 % af de opstillede outputmål, beregnet som et simpelt gennemsnit.** Status for de enkelte målsætninger er gengivet i tabellen nedenfor.

Figur 7 Projektets status ift. de opstillede outputmål på evalueringstidspunktet

|  |  |  |  |
| --- | --- | --- | --- |
|  | **Projektets** **målsætning** | **Status på evalueringstidspunktet** | **Procentvismålopnåelse** |
| Antal deltagere (se note 1) | 1.791 | 807 | 45% |
| Antal praktikpladser (se note 2) | 2.143 | 882 | 41% |

Note 1: Projektspecifik output jr. projektets indikatorskema.

Note 2: Programfastsat output jf. projektets indikatorskema.

Antal deltagere henviser til, hvor mange unikke elever, der er startet på en uddannelsesaftale i projektperioden. Det er et tilfredsstillende antal, der har påbegyndt et praktikforløb ift. hvor langt projektet er i perioden. Antallet af nye praktikpladser går igen fra aktivitetsmålet. Det er ligeledes en tilfredsstillende opnåelse, dog forsat med den samme usikkerhed omkring indikatoren som beskrevet ovenfor.

Projektet står overfor en generel udfordring ift. at dokumentere, hvilke pladser der er opstået som følge projektindsatsen. Projektholdet er opmærksomme på problemstilling som også er beskrevet i projektets kritiske succesfaktorer. Fordi der også sker en masse andre tiltag for at øge antallet af praktikpladser, er det svært at adskille de forskellige effekter. Blandt andet har regeringen indført ”fordelsuddannelser” som følge af trepartsforhandlingerne, hvor virksomheder får en bonus for at tage elever fra særlige uddannelser. Eftersom projektaktiviteterne og den ordinære indsats er tæt sammenvævet, er det ikke altid i praksis muligt at adskille effekterne. Dermed er det svært at fastlægge kausaliteten fra projektet til nye praktikpladser. Ovenstående måltal bygger derfor på konsulenternes egne vurderinger af, hvorvidt en praktikplads er opstået som en del af projektindsatsen (og altså ikke ville være opstået som en del af den ordinære indsats).

# Effektvurdering

I dette afsnit præsenterer vi evaluators samlede vurdering af projektets muligheder for at skabe de ønskede effekter eller for at nå specifikke effektmål. Fordi målgruppen (virksomheder) ikke er klar over, at de deltager i projektet, er det besluttet ikke at gennemføre en survey. I stedet præsenteres opsamlede mål for effektforudsætning og effekter.

## Forudsætninger for effektskabelse

Projektets potentiale for effekter

Det er ikke muligt på evalueringstidspunktet præcist at opgøre de effekter, som projektet vil skabe efter projektperioden. For at give et billede af projektets potentiale for effektskabelse, som er mere retvisende og præcist end output-indikatorerne alene kan vise, præsenterer vi i dette afsnit, hvordan projektet konkret har bidraget til at styrke deltagernes *forudsætninger* for at omsætte deltagelsen i projektet til de ønskede effekter.

Nedenstående tabel viser de fire effektforudsætninger, som er sat op for projektet

Figur 8 Projektets bidrag til at skabe styrkede forudsætninger for de ønskede effekter

|  |  |
| --- | --- |
| **Effektforudsætninger:***Antal virksomheder, der* | **Antal****virksomheder** |
|  | har oprettet nye praktikpladser | 882 |
|  | indgår i en delt uddannelsesaftale | 81 |
|  | indgår i en kort uddannelsesaftale | 287 |
|  | har genaktiveret tidligere godkendte aftaler | Mangler registrering |

Effektforudsætningerne er opgjort af projektholder ifm. seneste afrapportering feb. 2017.

Den centrale forudsætning for at skabe et øget udbud af faglærte i regionen, er at der oprettes nye praktikpladser. Ifølge sin egen opgørelse har projektet har skabt 882 nye praktikpladser. Det er dermed det samme mål som outputmålet. Denne registrering er således også et udtryk for den enkelte konsulents vurdering af, hvorvidt pladserne ikke ville være oprettet uden indsatsen. 81 af aftalerne er delt mellem flere virksomheder og 287 af aftalerne er korte uddannelsesaftaler. Det vidner om, at konsulenterne har gjort brug af de forskellige muligheder, der er til rådighed ift. at give virksomhederne den fleksibilitet, som er nødvendig for at de vil oprette praktikpladsen. Der mangler registrering af, hvor mange tidligere godkendte pladser der er blevet genaktiveret. Det er en udfordring for projektet, at det ikke er muligt at levere dokumentation på en central effektforudsætning.

## Indsatsens effektmål

Tabellen nedenfor viser projektets fremdrift mod projektholdets effektmål.

Figur 9 Projektets status ift. de opstillede effektmål på evalueringstidspunktet

|  |  |  |  |
| --- | --- | --- | --- |
|  | **Målsætning** | **Status**  | **Målopnåelse** |
| **i projektperioden** | **efter projektperioden** |
| Antal deltagere, der er i gang med en erhvervsuddannelse umiddelbart efter deltagelse (se note 1) | 1479 | 1469 | 807 | 45% |
| Antal deltagere, der opnår formelle færdigheder umiddelbart efter deltagelse (se note 2) | 135 | 10 | 21 | 16% |

Note 1: Projektspecifik resultat (effekt) jr. projektets indikatorskema. Effektmålet efter projektperioden (1469) afspejler de elever, der inden for projektperioden er i gang, fratrukket de 10, der har færdiggjort erhvervsuddannelsen. jf. projekts ansøgning.

Note 2: Projektspecifik resultat (effekt) jr. projektets indikatorskema.

Projektets første effektmål, måler det samme som outputmålet om antal deltagere. Det vil sige antallet af elever, som er på uddannelsesinstitutionen eller i gang med et uddannelsesforløb i en virksomhed (praktik). Opnåelse på 45% er tilfredsstillende ift. hvor langt i den samlede projektperiode projektet er, fordi der i første halvdel af projektet var færre deltagere. Det andet effektmål omhandler antallet af deltagere, der opnår formelle færdigheder. Det måles først efter afslutningen af praktikforløbet, hvor eleven bliver registreret som gennemført. Det er derfor forventeligt, at effektmålet er lavt på nuværende tidspunkt. Det store antal deltagere, som er kommet i gang i praktikforløbet betyder, at det må forventes, at dette tal stiger markant frem mod projektafslutningen. Derfor vurderer vi samlet set, at projektets målopnåelse ift. effekter er tilfredsstillende.

Vi forventer derfor endvidere at det er sandsynligt at projektet vil have en effekt på udbuddet af faglært arbejde i regionen. Vi vurderer dog samtidig, at der er stor usikkerhed om størrelsen på effekten. Det skyldes at det endelige udbud af arbejdskraft er styret af en række faktorer der ligger uden for projektets rækkevidde. Fraflytning fra regionen og generel økonomisk udvikling har således stor indflydelse på udbuddet af faglært arbejdskraft. Projektets størrelse betyder at effekten vil være påvirket af disse faktorer. Alt andet lige, vurderer vi dog at projektet har en positiv indflydelse på udbuddet af faglært arbejdskraft.

# Anbefalinger og læring

Her præsenterer vi de vigtigste anbefalinger[[1]](#footnote-1) og læringspunkter, som evaluator vil pege på med afsæt i evalueringen. Punkterne er ikke i prioriteret rækkefølge.

Anbefaling 1

**Projektet bør arbejde mere målrettet med de forskellige metoder som skolerne anvender til at skabe flere praktikpladser.** Skolerne anvender flere forskellige elementer og initiativer til at skabe de nye praktikpladser. Projektledelsen lader det være op til den enkelte skole (og i nogle tilfælde den enkelte konsulent) at afgøre, hvilke metoder der afprøves og hvordan de fungere. Med afsæt i projektets egen opgørelse af antallet af nye praktikpladser vist, at indsatsen skaber en virkning. Det er dog ikke muligt at afgøre præcis, *hvad* der virker. Vi anbefaler derfor at projektet arbejder for en mere systematik afprøvning af de ønskede metoder, og i denne proces lægger større vægt på vurdere virkemidlerne i de metoder der afprøves. Det vil de deltagende parter kunne bruge selv fremadrettet, og andre projekter vil også kunne havde glæde af det. Projekteret bør i den sammenhæng arbejde med at styrke dokumentationen ift., hvornår der arbejdes på projektets initiativer og hvornår der arbejdes med den ordinære indsats. Dokumentationen kan sammentænkes med en mere struktureret anvendelse af nye metoder. Det vil også styrke præmisserne for at dokumentere effekten af de konkrete initiativer.

Anbefaling 2

**Projektet bør arbejde med at systematisere vidensdeling på tværs af skolerne.** Projektets decentrale opbygning betyder, at der er behov for en ekstra indsats i forhold til at videndele på tværs af skolerne. I det nuværende setup, mødes styregruppen kvartårligt ligesom der også afholdes ERFA-møder halvårligt. Erfa-mødefrekvensen vurderer vi til at være lidt i underkanten ift. at sikre den ønskelige vidensdeling. I forlængelse af den første anbefaling kan dokumentationen af de enkelte tiltag blive lagt op i en fælles vidensbank. Vidensbanken vil kunne have karakter af et idékatalog, hvor skolerne kan få løbende inspiration af hinanden til nye tiltag, samt blive klogere på hvilke tiltag der virker hvornår. Vidensbanken vil altså være en overbygning på den øgede dokumentation, som er italesat i den første anbefaling. Projektledelsen kan være ansvarlige for at sikre, at skolerne opdaterer og anvender idékataloget. Ved at systematisere vidensdelingen på tværs, kan de gode ideer og cases deles og anvendes mere effektivt. Det øger projektets muligheder for at opnå effekter på tværs af skolerne. Dermed forventer vi, at projektet vil kunne få oprettet flere nye praktikpladser.

Anbefaling 3

**Projektet bør afsøge mulighederne for at lave en mere specialiseret indsats inden for særlige brancher og geografiske områder.** Projektet har fokus på mange brancher fordelt ud over et stort geografisk område. Projektet kan arbejde med at differentiere indsatsen mod forskellige brancher og i forskellige områder i regionen. De forskellige brancher har forskellige behov og krav til praktikanter. Samtidig er manglen på praktikpladser større i nogle sektorer end i andre. Der kan altså opstå en strukturel flaskehals ift. at nå ud til alle virksomheder i særlige områder eller brancher. Ved at lave en mere specialiseret indsats, vil projektet kunne opnå to ting: For det første, vil projektet kunne tilbyde et mere skræddersyet ”produkt” til virksomhederne, der skal oprette praktikpladserne. Derved øges sandsynligheden for, at de vil oprette praktikpladser. Derudover vil projektet kunne øge antallet af nyoprettede praktikpladser ved at fokusere på de brancher, hvor der flest virksomheder, der *ikke* tager praktikanter. Projektet øger på den måde også chancen for at få oprettet praktikpladser, som ellers ikke var oprettet ved at fokusere på brancher, som er underbelyst i den ordinære indsats.

Sådan scorer vi

|  |  |
| --- | --- |
| **OVERORDNET** | *Alle scorer er udtryk for evaluators helhedsvurdering. Vurderingen er baseret på alle indsamlede data, herunder interviews med projekthold, sagsbehandler, partnere og deltagere samt evt. spørgeskemadata og statusrapporter m.v. I tilfælde med større usikkerhed i datagrundlaget foretager vi typisk et konservativt skøn.* |
| **1. Implementering**(afsnit 4) | Projektets implementering vurderes på seks vurderingsparametre med en score fra 1-5, hvilket er præsenteret grafisk i et 'spiderweb' i rapportens afsnit 4.1. Den samlede implementeringsscore er baseret på gennemsnittet af de individuelle scorer for de seks parametre.

|  |  |  |
| --- | --- | --- |
| **Tildeling af scorer for hvert af de seks vurderingsparametre** |  | **Samlet** **implementeringsscore** |
| Score | Betydning |  | Gennemsnit | Trafiklys |
| 5 | Implementeringen er nyskabende og en inspiration for andre. |  | 3,5 - 5,0 | **● [GRØN]** |
| 4 | Implementeringen er meget tilfredsstillende. Få forbedringspotentialer. |  |
| 3 | Implementeringen er tilfredsstillende. Visse forbedringspotentialer. |  | 2,6 - 3,4 | **● [GUL]** |
| 2 | Implementeringen er utilfredsstillende. Store forbedringspotentialer. |  | 1,0 - 2,5 | **● [RØD]** |
| 1 | Implementeringen er meget kritisabel. |  |

 |
|  |  |
|  |  |
| **2. Målopnåelse**(afsnit 5) | Vurderingen af projektets målopnåelse er primært baseret på fremdrift ift. outputmål og sekundært fremdrift ift. aktivitetsmål. Scoren tildeles på baggrund af en helhedsvurdering af projektets målopnåelse, men med udgangspunkt i projektets kvantitative målopnåelse på evalueringstidspunktet. Nedenstående tabel over sammenhæng mellem målopnåelse og trafiklysscore er vejledende.

|  |  |  |  |
| --- | --- | --- | --- |
| **Trafiklys** | **Betydning** | **Slutevaluering** | **Midtvejseval.** |
| **● [GRØN]** | Målopnåelsen er som ønsket eller bedre  | 95 % + | 45 % + |
| **● [GRØN]** | Målopnåelsen er lidt under det ønskede niveau | 81 – 90 % | 35 - 44 % |
| **● [GUL]** | Målopnåelsen er noget under det ønskede niveau | 65 – 80 % | 25 - 34 % |
| **● [RØD]** | Målopnåelsen er meget under det ønskede niveau | 20 – 64 % | 15 - 24 % |
| **● [RØD]** | Målopnåelsen er ikkeeksisterende eller tæt på | 0 – 19 % | 0 – 14 % |

 |
|  |  |
| **3. Effektvurdering**(afsnit 6) | På baggrund af dataindsamlingen (interviews og spørgeskema) fastlægger evaluator en samlet vurdering af muligheden for at realisere det forventede effektpotentiale.

|  |  |
| --- | --- |
| **Trafiklys** | **Betydning** |
| **● [GRØN]** | Det er tilstrækkeligt sandsynliggjort, at projektet vil kunne realisere de forventede effekter. |
| **● [GUL]** | Det er ikke i tilstrækkelig grad sandsynliggjort, at projektet når sine effektmål. Evaluator vurderer dog, at projektet vil realisere mindst halvdelen af de forventede effekter |
| **● [RØD]** | Projektet vurderes ikke at realisere en tilfredsstillende andel af de forventede effekter |

Effektvurderingen bygger på a) en vurdering af effektfokus i projektets implementering; b) survey-baseret data om projektets succes med at skabe *forudsætningerne* for effekter; og c) deltagernes kvantitative effektforventninger indsamlet via survey. Deltagernes forventninger omregner vi til et estimeret interval for effektskabelse, som sammenholdes med eventuelle effektmål. |

1. Anbefalinger formidles kun i forbindelse med midtvejsevalueringer. [↑](#footnote-ref-1)